als_Latn dik_Latn sna_Latn
Grupi i njerëzve bujar nga Ulqini sot dorëzuan ndihmën më të domosdoshme në formë të ushqimit dhe veshjeve për dy familje, Shandall dhe Axhoviq, të cilët jetojnë në shtëpiza (barake) të vjetra në Kampin e dikurshëm çek në Plazhin e madh.
Ndihmën e mblodhën ose blenë personat e mbledhur në FB grupin UL forum, ndërsa e ndanë dr Linda Kurt, Besiana Taganoviq, polici në komunitet Aleksandar Zhivkoviq dhe redaktori i këtij Portali.
Kjo ndihmë është e mjaftueshme që familjet Axhoviq dhe Shandal të ushqehet për disa ditë të ardhshme, kur do të ju dorëzohet ndihmë më e madhe nëpërmjet organizatës Kryqi i kuq.Të gjithë që dëshirojnë të ndihmojnë mund të lajmërohen deri të premten në ora 13, në zyrat e Kryqit të kuq në Totosh apo personave të lartpërmendur.
als_Latn als_Latn als_Latn